CELEX: 31991D0638
Language: sl
Date: 1991-12-03 00:00:00
Title: Odločba Komisije z dne 3. decembra 1991 o določitvi skupnega strežniškega centra za računalniško omrežje Animo

Pomembno pravno obvestilo

|

31991D0638

Uradni list L 343 , 13/12/1991 str. 0048 - 0049 finska posebna izdaja: poglavje 3 zvezek 39 str. 0210  švedska posebna izdaja: poglavje 3 zvezek 39 str. 0210 

		Odločba Komisijez dne 3. decembra 1991o določitvi skupnega strežniškega centra za računalniško omrežje Animo(91/638/EGS)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi [1], kakor je bila nazadnje spremenjena z Uredbo (EGS) št. 91/496/EGS [2], in zlasti člena 20(3) Direktive,ker je Komisija 19. julija 1991 sprejela Odločbo 91/398/EGS o računalniškem omrežju za povezavo med veterinarskimi organi (Animo) [3];ker je za zagotovitev nemotenega delovanja mreže treba predvideti uporabo skupnega strežniškega centra; ker je najprej treba določiti postopek za določitev takega strežniškega centra; ker bo naslednji korak določitev skupnega strežniškega centra v skladu s postopkom, določenim v členu 20(3) Direktive 90/425/EGS;ker mora skupni strežniški center izpolnjevati natančne tehnične zahteve;ker so ukrepi, predvideni s to odločbo, v skladu z mnenjem Stalnega veterinarskega odbora,SPREJELA NASLEDNJO ODLOČBO:Člen 11. Komisija je pristojna, da objavi razpis za izbor skupnega strežniškega centra za računalniško omrežje Animo.2. Razpis iz odstavka 1 zajema tehnične zahteve, opredeljene v Prilogi.3. Po razpisu, predvidenem v odstavku 1, za določitev skupnega strežniškega centra bo Komisija izbrala najmanj tri ponudbe, ki bodo izpolnjevale zahteve iz odstavka 2.Člen 2Ta odločba je naslovljena na države članice.V Bruslju, 3. decembra 1991Za KomisijoRay Mac SharryČlan Komisije[1] UL L 224, 18.8.1990, str. 29.[2] UL L 268, 24.9.1991, str. 56.[3] UL L 221, 9.8.1991, str. 30.--------------------------------------------------PRILOGATEHNIČNE ZAHTEVE ZA SKUPNI STREŽNIŠKI CENTER SKUPNOSTI1. OpisStrežniški center mora biti pripravljen za delovanje najpozneje 1. julija 1992.Vključevati mora naslednje komponente:- pomnilnik za shranjevanje podatkov. Namenjen je štiritedenskem hrambi sporočil,- zmogljive računalnike za obdelavo večje količine podatkov; uporablja jih lahko večje število uporabnikov hkrati,- upravljavsko in dokumentacijsko programsko opremo, ki omogoča širjenje informacij,- opremo (strojno in programsko) za upravljanje komunikacij med javnimi omrežji (omrežje x 25 in telefonsko omrežje),- storitve za elektronski prenos sporočil, ki izpolnjujejo mednarodne standarde,- storitve za prenos datotek,- opremo, ki omogoča enoletno arhiviranje,- opremo za vnovični zagon v primeru napake.Strežniški center mora biti interoperabilen z obstoječimi sistemi ali sistemi, ki bodo nameščeni v državnih veterinarskih službah, v skladu z mednarodnimi standardi.Strežniški center mora biti na razpolago 24 ur na dan in sedem dni v tednu.2. Varnostna pravilaStrežniški center mora imeti niz natančnih in jasnih predpisov za zaščito in neokrnjenost podatkov. Dostop do sistema se preverja z vrsto varnostnih postopkov, zlasti s spreminjajočimi se gesli in pravili glede števila ponovnih poskusov, da se zmanjša nevarnost naključnega ali nedopustnega vstopa.3. Velikost in oblika informacijSporočilo, oblikovano za pošiljanje, ima lahko največ 4000 znakov. Oblikovano sporočilo bo v formatu ASCII z opredeljenimi znaki. Predvideno število sporočil na dan bo okoli 3000. Predvideno upravljanje bo vključevalo okoli 3000 vhodnih operacij in 6000 izhodnih operacij na dan.4. Sistemska zmogljivostSistem mora podpirati 2450 možnih uporabnikov. Vendar se lahko uporabniški časi razlikujejo. Predvideno število sočasnih uporabnikov (pošiljanje in prejemanje) bo povprečno 70 in ne več kot 100. Zmogljivost mora biti takšna, da se lahko po potrebi razširi. Sistem mora zagotavljati vodenje čakalnih kod.5. PomočNa sedežu strežniškega centra mora biti 12 ur na dan od 7. do 19. ure na voljo služba za pomoč, ki rešuje kakršne koli komunikacijske težave.6. VzdrževanjeV strežniškem centru mora biti sistemu na voljo in delovati niz zaščitnih ukrepov in pripomočkov za obnavljanje datotek za zagotavljanje, da se nobena informacija ne izgubi.Strežniški center mora imeti vso potrebno usposobljeno osebje.--------------------------------------------------